Hun debuterte 23 år gammel på revyscenen i hovedstaden i 1928, da teatersjefen på revyteateret Casino engasjerte henne til å opptre sammen med de kjente skuespillerne Lalla Carlsen, Harald Steen, Signe Heide Steen og Frithjof Køhler. Forestillingen var sammensatt av kjente numre fra ulike eldre revyer, og skulle være den siste før Casino stengte dørene for godt. I forbindelse med premieren i juni 1928 trykket osloavisen Tidens Tegn et lite intervju med henne, som foruten å vekke publikums forventninger til hennes scenedebut, ga forklaringen på det uvanlige fornavnet: Etter debuten på Casino var kritikken imidlertid blandet. «Finn Mehlum og Linge Cappelen gjorde så godt de kunne» skrev anmelderen Cajus i Morgenbladet. Arbeiderbladets anmelder skrev:Anmelderen i Nationen ga forbeholden ros:Etter flere forestillinger i Oslo dro ensemblet fra Casino videre til Bergen, der de hadde nypremiere på sin revykavalkade, med den nye forestillingstittelen «For fulde seil». Anmelderen i Bergens Arbeiderblad var begeistret både for repertoaret og utøverne: «De optrædende var allesammen flinke.» Etter å ha trukket frem Lalla Carlsen som revyens fremste stjerne, stod debutanten for tur:Kollegaen i Morgenavisen var også vennlig stemt:Kort tid etter premieren i Bergen forlovet Linge Cappelen seg med Knut C. Langaard, som var godseier og sønn av avdøde grosserer Chr. Langaard.